**PATVIRTINTA**

**LR Odontologų Rūmų**

**2012 m. sausio 27 d. Tarybos nutarimu Nr. 12/TN-03**

**Nauja redakcija**

**2016 m. kovo 4 d. Tarybos nutarimu Nr. 16/TN-23**

Gydytojų odontologų profesinio tobulinimo reglamentuojamoms procedūroms atlikti, reglamentuojamų procedūrų priežiūros ir kontrolės tvarkos priedas Nr. 2

**GYDYTOJŲ ODONTOLOGŲ PROFESINIO TOBULINIMO REGLAMENTUOJAMOMS PROCEDŪROMS ATLIKTI**

**KURSŲ TIPINĖ PROGRAMA**

**1. Programos pavadinimas**

|  |
| --- |
| **BURNOS MINKŠTŲJŲ AUDINIŲ PLASTIKA** |

**2. Programos apibūdinimas**

2.1. Programos tikslai

|  |
| --- |
| Patobulinti gydytojų odontologų teorines žinias, gebėjimus ir praktinius įgūdžius savarankiškam reglamentuojamųjų procedūrų atlikimui. |

2.2. Programos uždaviniai

|  |  |
| --- | --- |
| Eil. Nr. | Mokymosi pasiekimai |
| 1. | Patobulinti gydytojų odontologų teorines žinias, praktinius įgūdžius savarankiškai atlikti minkštųjų audinių plastiką. |
| 2. | Padėti gydytojams odontologams įsisavinti saugiausius minkštųjų audinių plastikos metodus ir įtvirtinti praktinius gebėjimus. |
| 3. | Patobulinti gydytojų odontologų klinikinio žinių taikymo gebėjimus tinkamai parinkti minkštųjų audinių plastikos metodus, vertinti ir valdyti komplikacijų riziką. |
| 4. | Pagerinti gydytojų odontologų gebėjimus klinikines suituacijas vertinti multidisciplininiu aspektu, gebėjimą formuoti ir dirbti komandoje, bendradarbiauti su gydytojais odontologais specialistais. |

**3. Tobulinimo programos eiga, metodai, teorinių žinių apimtis, mokymo formos, žinių ir gebėjimų vertinimas:**

**3.1. Tobulinimo eiga ir metodai.**

1. **Kursanto pasirengimo lygio įvertinimas**
   1. **Pirminis žinių įvertinimas (prieš pradedant kursus)**
      1. **Klausimai**
      2. **Testai**
      3. **Klinikinės situacijos**
   2. **Pagrindinis žinių įvertinimas (kursų pabaigoje)**
      1. **Klausimai**
      2. **Testai**
      3. **Klinikinės situacijos**
2. **Individualizuota metodinė medžiaga;**
3. **Savarankiškas teorinis pasirengimas:**
   1. **Studijos pagal metodinę medžiagą;**
   2. **Pranešimų ir referatų rengimas (neprivalomas);**
4. **Teorinis rengimas**
5. **Paskaitos, seminarai, diskusijos**
6. **Fantominis kursas, video medžiaga kitos modernios priemonės**
7. **Klinikinė praktika:**
   1. **Klinikinių situacijų planavimas ir analizė;**
   2. **Operacijų stebėjimas;**
   3. **Asistavimas operacijoms;**
   4. **Savarankiškas operavimas;**
   5. **Stebėtų, asistuotų operacijų aptarimas.**
   6. **Savarankiškos praktikos analizė ir vertinimas.**

**3.2. Kursanto pasirengimo lygio įvertinimas.**

Kursanto žinių patikra yra pirminė ir pagrindinė. Mokymas pradedamas nuo kursanto pirminio žinių ir patirties įvertinimo pagal programą. Pirminis žinių įvertinimas atliekamas kompleksiškai vertinant testo (20 teorinių konkrečių klausimų, 5 klinikinės situacijas ir diskusija pasirinkta tema pagal mokymo programą) rezultatus.

Kursantas savarankiškai rengiasi teorinių ir praktinių žinių patikrai naudodamas metodinę medžiagą, kurią gauna mokymo bazėje. Metodinė medžiaga – tai mokymo programos teorinė santrauka (konspektas), kurioje detaliai išdėstomas teminis saviruošos planas: indikacijos procedūrmsos, kontraindikacijos, metodikos, instrumentai ir priemonės, komplikacijų prevencija ir gydymas, pacientų atranka ir paruošimas procedūrai, priežiūra po procedūros, pacientų sauga, procedūros rizikos ir nepageidaujamų įvykių valdymas ir savikontrolės klausimai bei literatūros šaltiniai šioms žinioms tobulinti. Pagal pirminio žinių ir patirties vertinimo rezultatus vadovas kursantui individualizuoja savarankiško mokymosi metodię medžiagą nurodant aktualiausias temas ir sritis.

**3.3. Teorinių žinių apimtis.**

Naudodamas individualizuotą metodinę medžiagą kursantas savarankiškai rengiasi pagrindinei teorinių žinių patikrai. Pagal programos teminį planą, kursų vadovas parengia teorinės medžiagos išdėstymą paskaitų ir seminarų forma. Remiantis pirminės žinių patikros rezultatais apimties ribose gali išplėsti dėstymą aktualiausiais klausimais.

**Programos teminis planas.**

1. Burnos minkštųjų audinių ypatumai:
   1. Morfologiniai ir funkciniai ypatumai;
   2. Periodonto biotipai.
2. Burnos minkštųjų audinių (dantenų, antkaulio ir gleivinės) plastika:
   1. Po dantų šalinimo;
   2. Ruošiant dantų implantacijai;
   3. Implantacijos metu;
   4. Po implantacijos atliekant implanto atidengimą;
3. Burnos minkštųjų audinių plastikos tikslai:
   1. Dantenų estetinis koregavimas (storinimas, spalvos keitimas);
   2. Gydant perimukozitą ir periimplantitą;
   3. Keratinizuotų ir fiksuotų dantenų sukūrimas aplink implantą;
   4. Paslankios gleivinės judesių perdavimo panaikinimas;
   5. Pasaitų atpalaidavimas;
   6. Burnos prieangio gilinimas
   7. Danties klinikinio vainiko pailginimo;
   8. Dantenų recesijos gydymas
4. Metodai (indikacijos, kontraindikacijos, privalumai, trūkumai, protokolas):
   1. Mukogingivalinės plastika:
      1. Gomurinio lopo technika;
      2. Epitelizuoto gomurio gleivinės lopo technika;
      3. Subepitelinio jungiamojo audinio transplantacija;
      4. Vaskuliarizuoto įterptinio antkaulio ir jungiamojo audinio lopo technika;
      5. Laisvas keratinizuotų dantenų transplantavimas.
   2. Prisitvirtinusių dantenų pločio padidinimo metodikos:
      1. Rotaciniai lopai;
      2. Laisvas audinių transplantavimas;
      3. Alogeninė plastika.
   3. Prieangio gilinimo metodai.
   4. Lūpų ir liežuvio pasaitėlių plastika.
   5. Belopė dantų implantacija: indikacijos, technika.
5. Medžiagos naudojamos dantenų plastikoje:
   1. Alogeninė, autogeninės, ksenogeninės ir kt
6. Minkštųjų burnos audinių plastikos propedeutika:
   1. Nuskausminimo ypatumai;
   2. Pjūvių dizaino pagrindimas;
   3. Siuvimo medžiagos ir siūlių metodikos.
7. Komplikacijos:
   1. Komplikacijų priežastys;
   2. Komplikacijų prevencija;
   3. Komplikacijų gydymas (valdymas).
8. Literatūros šaltinių sąrašas saviruošai.

**Testų ir klinikinių situacijų sudarymo reikalavimai.**

Rengiantis testams ir klinikinėms situacijoms išskiriamos aktualios temos. Kursantas pagal šį planą rengiasi testams ir klinikinių situacijų analizei:

1. Skirtingų biotipų minkštųjų audinių atsakas į chirurginę intervenciją ar traumą.
2. Kompleksinis klinikinio atvejo ištyrimas ir gydymo plano sudarymas.
3. Rentgenologinis ištyrimas, rentgenogramų vertinimas ir interpretavimas planuojant minkštųjų audinių plastiką.
4. Chirurginio protokolo parinkimas ir adaptavimas.
5. Minkštųjų audinių formavimas prieš protezavimą:
   1. Terminai, metodai: gijimo galvutės panaudojimas, gleivinės formavimas laikinu protezu.
   2. Pjūvių dizainas, instrumentų ir medžiagų panaudojimas, siuvimo technika.
6. Procedūrų indikacijų ir metodų pasirinkimas, klinikinių atvejų atranka, įvertinant gydytojo odontologo profesinį pasirengimą, komplikacijų riziką, pacientų saugą, bioetikos, medicininės psichologijos ir teisinius aspektus. Informuotas paciento sutikimas, sutarčių su pacientu aptarimas.
7. Rizikos valdymas protezavimo etape.
8. Rizikos valdymas, bendradarbiaujant su gydytojais odontologais specialistais.
9. Ilgalaikė paciento priežiūra: profilaktiniai patikrinimai, higienos kontrolė, funkcionuojančių implantų būklės atokusis vertinimas.
10. Komplikacijų (potencialių ir įvykusių) atpažinimas ir valdymas visuose etapuose (betarpiškų, ankstyvųjų, atokiųjų).
11. Medikamentų vartojimo schemos (profilaktikai ir komplikacijų atveju).
12. Empirinė antibiotikoterapija. Antimikrobinė profilaktika.
13. Pooperacinio periodo vertinimas, pooperacinė priežiūra.

**3.4. Kursanto pagrindinis teorinių žinių patikrinimas.**

Jis sudaromas iš 10 konkrečių klausimų ir 20 testų raštu bei 5 klinikinių situacijų, kurios vertinamos žodžiu. Rekomendacijos žinių vertinimui: teorinių žinių įvertinimas dešimtbalėje sistemoje nuo 8 iki 10 balų laikomas tinkamu teoriniu pasirengimu.

**3.5. Tobulinimosi mastas.**

Teorinių žinių dėstymo ir praktinių įgūdžių tobulinimo fantominiame kurse bendra trukmė yra 24 val. Klinikinės praktikos laikas neribojamas, tačiau turi atitikti praktinio mokymo minimalius reikalavimus (5 operacijų stebėjimas, asistavimaas penkioms operacijoms ir 2 savarankiškai atliktos operacijos). Esant reikalui kursų vadovas gali skirti papildomą teorinio ar praktinio mokymo laiką. Klinikinė praktika, trukmė – individuali, šios praktikos metu kursantas turi ne mažiau kaip: 5 temines procedūras stebėti, 5 teminėms procedūroms asistuoti, kai operuoja praktinio mokymo vadovas, 2 temines procedūras atlikti pacientui, kai asistuoja praktinio mokymo vadovas.

Organizatorius programoje gali numatyti ilgesnę, nei nurodyta, teorinės ar (ir) praktinės kursų dalies trukmę, minimalią teorinio ar praktinio mokymo trukmę organizatorius gali ilginti, atsižvelgiant į kursantų grupės poreikius, faktinį individualų pasirengimą.

**4. Reikalavimai praktikos vadovams (išsilavinimas, profesinė kvalifikacija, darbo patirtis).**

|  |
| --- |
| Nurodyti gydytojų odontologų profesinio tobulinimosi reglamentuojamoms procedūroms atlikti, reglamentuojamų procedūrų priežiūros ir kontrolės tvarkos 9 p. |

**5. Reikalavimai metodiniams ir materialiesiems ištekliams .**

|  |
| --- |
| Nurodyti gydytojų odontologų profesinio tobulinimosi reglamentuojamoms procedūroms atlikti, reglamentuojamų procedūrų priežiūros ir kontrolės tvarkos II, III skyriuose: būtinojo teorinio pasirengimo santrauka su savikontrolės klausimais bei papildomos informacijos šaltiniais, savarankiškam pasirengimui **iš anksto pateikiamos temos ir kontroliniai klausimai bei nurodyti informacijos šaltiniai,** kiekvienos temos ir potemių tezės, modeliai, fantomai ir kt. mokymo priemonės. Žinių patikrinimo testo klausimai. |

**6. Mokymosi pasiekimai**, **siekiami rezultatai, gebėjimai.**

|  |
| --- |
| Svarbiausias siekiamas rezultatas – gydytojo odontologo gebėjimas savarankiškai atlikti minkštųjų audinių plastikos procedūras dantų implantacijos tikslu. Pagerėję gydytojų odontologų gebėjimai atlikti mažiausiai rizikingas ir saugiausias minkštųjų audinių chirurgijos procedūras, pasirinkti saugiausią minkštųjų audinių chirurgijos procedūrų metodiką, valdyti komplikacijų riziką, įvertinti klinikinę situaciją, indikacijas, atsižvelgiant į savo profesinį pasirengimą, bendradarbiaujant su gydytojais odontologais specialistais. |

**7. Baigiamasis mokymosi pasiekimų vertinimas (vertinimo būdai, trukmė).**

|  |
| --- |
| Pagrindinis vertinimas – praktikos vadovo įvertinimas, kad gydytojas odontologas pakankamai geba savarankiškai atlikti teminę procedūrą. Šis įvertinimas yra suminis ir susideda iš teorinio pasirengimo įvertinimo bei praktinių klinikinių įgūdžių vertinimo kursantui atliekant temines klinikines procedūras pacientui, kai asistuoja mokymo bazės praktikos vadovas. |

\_\_\_\_\_\_\_\_\_\_\_\_\_\_\_\_\_